15.12.2022
SK
Úradný vestník Európskej únie
C 476/1
I (Uznesenia, odporúčania a stanoviská)
ODPORÚČANIA
RADA ODPORÚČANIE RADY z 8. decembra 2022 týkajúce sa prístupu k cenovo dostupnej, vysokokvalitnej dlhodobej starostlivosti (2022/C 476/01)
RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 292 v spojení s článkom 153 ods.
1 písm.
k), so zreteľom na návrh Európskej komisie, keďže: (1)
Prístupná, cenovo dostupná a vysokokvalitná dlhodobá starostlivosť umožňuje osobám odkázaným na starostlivosť, aby si čo najdlhšie uchovali samostatnosť a mohli dôstojne žiť.
Pomáha chrániť ľudské práva, presadzovať sociálny pokrok a solidaritu medzi generáciami, bojovať proti sociálnemu vylúčeniu a diskriminácii a môže prispieť k vytváraniu pracovných miest.
(2)
Európsky parlament, Rada a Komisia v novembri 2017 vyhlásili Európsky pilier sociálnych práv (1), v ktorom sa stanovuje 20 zásad na podporu dobre fungujúcich a spravodlivých trhov práce a systémov sociálneho zabezpečenia.
V zásade č. 2 sa presadzuje rodová rovnosť podporou rovnakého zaobchádzania a rovnosti príležitostí pre ženy a mužov vo všetkých oblastiach.
V zásade č. 9 sa presadzuje právo osôb s opatrovateľskými povinnosťami na rovnováhu medzi pracovným a súkromným životom.
V zásade č. 10 sa vyzdvihujú práva pracovníkov na vysokú úroveň bezpečnosti a ochrany zdravia pri práci.
V zásade č. 17 sa uznáva právo ľudí so zdravotným postihnutím na začlenenie a najmä na služby, ktoré im umožnia zapojiť sa do trhu práce a života spoločnosti.
V zásade č. 18, ktorá sa týka dlhodobej starostlivosti, sa uvádza, že každý má právo na cenovo dostupné a kvalitné služby dlhodobej starostlivosti, najmä domácu starostlivosť a komunitné služby.
(3)
Služby dlhodobej starostlivosti organizované subjektmi verejného sektora na národnej, regionálnej alebo miestnej úrovni sa považujú predovšetkým za sociálne služby vo verejnom záujme, keďže majú jednoznačnú sociálnu funkciu.
Uľahčujú sociálne začlenenie a chránia základné práva všetkých osôb odkázaných na starostlivosť vrátane starších osôb.
(4)
Podľa „Správy o dlhodobej starostlivosti z roku 2021 – trendy, výzvy a príležitosti v starnúcej spoločnosti“ Európskej komisie a Výboru pre sociálnu ochranu (2) ( ďalej len „správa o dlhodobej starostlivosti z roku 2021“) väčšinu opatrovateľov tvoria ženy.
Rozdiel v deľbe opatrovateľskej práce z hľadiska pohlavia je jednou z hlavných príčin rodovej nerovnosti na trhu práce.
Ženy majú v priemere nižšie príjmy aj dôchodky a teoreticky si môžu dovoliť
(1) Medziinštitucionálne vyhlásenie Európskeho piliera sociálnych práv (Ú. v.
EÚ C 428, 13.12.2017, s. 10).
(2) Spoločná správa vypracovaná Európskou komisiou, Generálnym riaditeľstvom pre zamestnanosť, sociálne záležitosti a začlenenie a Výborom pre sociálnu ochranu, Long-term care report: trends, challenges and opportunities in an ageing society (Správa o dlhodobej starostlivosti: Trendy, výzvy a príležitosti v starnúcej spoločnosti), (Ú. v. zväzok 2, 14.6.2021).